Lietuvos ir Zambijos santykiai

Lietuvos ir Zambijos santykiai – dvišaliai tarptautiniai santykiai tarp Lietuvos ir Zambijos.

Diplomatiniai santykiai užmegzti 2001 m. liepos 13 d.

Zambija yra akreditavusi ambasadą Lietuvai (ambasadoriai reziduoja Švedijoje).Užsienio atstovybės ir garbės konsulatai (Lietuvos Respublikos užsienio reikalų ministerija) . Tikrinta 2022-11-07

Lietuvoje 2022 m. pradžioje gyveno vienas Zambijos pilietis. Yra Zambijoje gyvenančių lietuvių.

Zambijoje gyveno šiek tiek litvakų palikuonių. Žymiausias – iš Ukmergės kilęs Simon Zukas, vietinių juodaodžių teisių aktyvistas, ėjęs Zambijos ministro pareigas.Nepažinta Zambijos istorija iš Ukmergės

 Santykių istorija 
Kontaktai tarp Lietuvos ir Zambijos siekia pačią XX a. pradžią. 1901 m. iš Lietuvos į Zambiją emigravo broliai litvakai Susmanai ir čia labai sėkmingai užsiėmė verslu. Dar daugiau žydų atvyko Tarpukariu, tarp jų – garsaus juodaodžių teisių aktyvisto Simono Zuko tėvas, 1936 m. į Zambiją emigravęs ir čia atidaręs parduotuvę.

Lietuva ir Zambija diplomatinius santykius užmezgė 2001 m. liepos 13 d. Dar tą patį mėnesį Zambija Lietuvai akreditavo ambasadorę, kuri liepos 25 d. įteikė skiriamuosius raštus Lietuvos prezidentui Valdui Adamkui.

2014 m. gruodį Lietuvoje lankėsi Zambijos parlamento nariai Katuka Stefanas ir Nkombo Garis Galis, viešėjo Lietuvos žemės ūkio ministerijoje.Zambija vertina Lietuvos patirtį žemės ūkio srityje (Lietuvos Respublikos žemės ūkio ministerija) 

 Švietimo, mokslo ir technologiniai mainai ir kultūrinis bendradarbiavimas 
2011 m. visuomeninė organizacija „Gelbėkit vaikus Lietuva“ organizavo paramą Zambijos vaikams ir surinko daugiau nei 100 000 litų (beveik 29 000 eurų), Palangoje, Kaune ir Vilniuje surengti koncertai, kuriuose kartu su Andriumi Mamontovu ir Viktoru Diawara koncertavo Zambijoje įžymūs muzikantai Maiko Zulu ir Sister D. Koncertų metu surinktos lėšos medicininių paslaugų gerinimui viename iš Zambijos kaimų.Užsienio reikalų ministerijoje aptartas bendradarbiavimas vykdant tarptautinį paramos Zambijos vaikams projektą (Lietuvos Respublikos užsienio reikalų ministerija)

2017 m. gegužės 24 d. Lietuvos užsienio reikalų ministerijoje rengta tarptautinė konferencija „ICT4D Afrikoje: finansinės technologijos ir geresnis finansinių paslaugų prieinamumas“, kurioje pranešimą skaitė ir Zambijos centrinio banko atstovas.Užsienio reikalų ministerijoje rengiama tarptautinė konferencija apie finansinių technologijų galimybes Afrikoje (Lietuvos Respublikos užsienio reikalų ministerija) 

 Ekonominiai santykiai 
2018 m. duomenimis, prekybos apyvarta tarp Lietuvos ir Zambijos siekė 1,01 mln. eurų.

Prekybos balanse dominuoja eksportas iš Lietuvos į Zambiją.

 Eksportas sudaro 1,01 mln. eur.
 Importas sudaro 0,1 tūkst. eurų.

 Metai  2016  2017  2018 Eksportas į Zambiją (mln. eur.) 2,86  2,06  1,01 Importas iš Zambijos (tūkst. eur.) 0,0  0,0  0,1

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Zambijos piliečių skaičius Lietuvoje 1  0  1  1

Yra šalyje gyvenančių lietuvių. Lietuviška spauda yra rašiusi apie Zambijoje gyvenančią verslo analitikę,Egzotiškoje Zambijoje gyvenanti lietuvė: čia moterys turi daugiau laisvės nei vyrai | PasaulisKišenėje.lt (15min.lt) Zambijoje sulaikytus lietuvių pramogų pasaulio atstovus.Zambijoje buvo sulaikyti M.Bertulis ir D.Bunkus: beveik parą praleido kalėjime | Vardai | 15min.lt

 Ambasadorių sąrašas 

 Zambijos ambasadoriai Lietuvai 
Sąrašas nėra pilnas
 2001 m. – Džozefina Sara Kafvembė, pirmoji Zambijos ambasadorė Lietuvai (rezidavo Stokholme)Prezidentas priėmė nigerijos ir zambijos ambasadorių skiriamuosius raštus (Valstybės pažinimo centras)
 2007 m. – Džois Mvaka Čembė Musengė
 nuo 2021 m. – Rouz Mulemba Salukatula (rezidavo Stokholme)
 2024 m. - Gladysė Neven LundvėPrezidentas priėmė Korėjos Respublikos, Argentinos ir Zambijos ambasadorių skiriamuosius raštus (Lietuvos Respublikos Prezidentūra)

 Lietuvos ambsadoriai Zambijai 
Lietuva nėra akreditavusi ambasadoriaus Zambijai.

 Šaltiniai 

 Nuorodos 
 Zambija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Zambija